**KS-struktur Hvidovre Gymnasium & HF**

KS-strukturen er tilrettelagt med udgangspunkt i, at lokalområdet i videst muligt omfang inddrages til ekskursioner, virksomhedsbesøg, projektforløb mv. For Hvidovre Gymnasium & HF's vedkommende er der mulighed for både at inddrage institutioner af politisk, kulturel og velfærdsmæssig art i København samt at inddrage lokalområdets aktører fx i forhold til rester fra det traditionelle samfund, forstadsliv, integration osv. Desuden indgår der en studietur, som bruges til projektarbejde.

Der er planlagt en årsprøve som afslutning på arbejdet med historieopgaven med det formål at træne eleverne i faglig formidling i KS-fagrammen.

Strukturen er udformet, så der både tages højde for de nye elementer i læreplanerne, herunder professionsorientering, samtidig med at det almendannende perspektiv i KS fastholdes.

|  |  |  |  |  |  |
| --- | --- | --- | --- | --- | --- |
| **Forløb 1** | **Forløb 2** | **Forløb 3** | **Forløb 4** | **Forløb 5** | **Forløb 6** |
| **Uge 32/33-41** | **Uge 43-51** | **Uge 1/2-13**  **(studietur uge 11)** | **Uge 14-21** | **Uge 32/22-41** | **Uge 43-48** |
| Enkeltfagligt forløb med fokus på at introducere til faget, dets metoder osv.  **HI**: Familieliv i forskellige historiske samfundsformer.  **Problemstilling**: *Hvordan har familien forandret sig fra det traditionelle til det senmoderne samfund i forhold til funktion og kønsroller?*  **Fokus** på at udarbejde eget empirimateriale:  Slægtstræ samt interview af familiemedlem.  **Ekskursion** til Arbejdermuseet: Familien Sørensen som eksempel på landarbejdere, som blev byarbejdere under industrialiseringen.  **RE**: Senmoderne religiøsitet i Danmark.  **Problemstilling**:  *Hvordan har religions rolle forandret sig fra det traditionelle til det senmoderne samfund?*  **Fokus** på at træne fagets begreber ved at undersøge forskellige cases.  **Ekskursion** til Scientology Kirken som led i en undersøgelse af senmoderne religioners fokus på individets udvikling.  **SA**: Børn, kønsroller og fremtidens ligestilling.  **Problemstilling**: *I hvilken udstrækning er Danmark et kønsmæssigt ligestillet samfund?*  **Fokus** på, hvordan besvarelse af en samfundsfaglig problemstilling trækker på både sociologiske, politiske og økonomiske begreber, og hvad man aktivt kan gøre for at sikre ligestilling og lige rettigheder.  **Ekskursion** til enten daginstitution, der særligt har fokus på køn eller til Folketinget, hvor en af partiernes ligestillingsordførere diskuterer med eleverne. | Flerfagligt forløb: Velfærdsstat og fattigdom  **Flerfaglig problemformulering**:  *Hvordan er social ulighed kommet til udtryk i perioden 1849 til i dag, og hvordan har det danske samfund forholdt sig til det?*  Projektdage (2 dage) med fokus på at indsamle empiri om fattigdom og ulighed i dag og at udvikle løsningsforslag til at håndtere hjemløseproblematikken.  Projektdagene kan rumme:   * En byvandring med en hjemløs i København * Besøg hos en kirkelig hjælpeorganisation som fx Frelsens Hær * Interview med relevante kommunale aktører * Besøg hos andre civilsamfundsorganisationer som fx Projekt Sidegaden i Kbh.   Eleverne formulerer selv det problem, de vil løse og udarbejder et løsningsforslag. | Flerfagligt forløb: Tyskland og national identitet  **Flerfaglig problemformulering**: *Hvilken betydning har Tysklands politiske historie for tysk national identitet i dag?*  **Ekskursion** til Mindelunden. Civil-religiøs analyse af erindringsstedet  **Studietur** (projekt), herunder empirisk undersøgelse af erindringssteder, mindekultur bl.a. med fokus på civilreligion.  Produkt: Udvidet talepapir med udleveret problemformulering og selvformulerede problemstillinger + svar vha. materiale fra forløb og studietur.  Produktkrav: Eleverne skal inddrage empiri fra studieturen (eller hjemmeugen). | Enkeltfagligt forløb i historie (religion og samfundsfag er på pause).  Historieopgave i flerfagligt forløb med dansk. Fx Besættelsestiden formidlet i spillefilm.  **Fokus** på at bevidstgøre eleverne om faserne i en arbejds- og skriveproces.  Historieopgave afleveres inden sidste skoledag. | Enkeltfagligt forløb  **HI**: Danmark som kolonimagt: Dansk Vestindien og Grønland.  **Problemstilling**: *Hvorfor koloniserede Danmark henholdsvis de vestindiske øer og Grønland? Hvilke kulturmøder kom der ud af det? Og hvilke konsekvenser fik kulturmøderne i både fortid og nutid?*  **Fokus** på fem fremmedbillede-begreber i forhold til fortidens kulturmøder samt en perspektivering til nutidige kulturmøder (optakt til det næste flerfaglige forløb om migration).  **Fokus** på at træne elevernes evne til selvstændig stillingtagen i forhold til spørgsmålet om skyld.  **Ekskursion** til København i "Slavernes spor".  **RE**: Fundamentalisme og radikalisering  **Problemstilling**:  *Hvordan kan man forklare de senere års tendens til øget radikalisering inden for en række religiøse grupper?* (primært fokus: Kristendom og Islam)  Træning af elevernes evne til at se religioner som noget, der *tolkes*.  **Fokus** på forskellige måder at være muslim på (optakt til det næste flerfaglige forløb om migration).  **SA**: Arbejdsløshed, økonomisk politik og ideologi  **Problemstilling:**  *Hvad er økonomisk politik, herunder arbejdsmarkedspolitik og hvorfor er lav arbejdsløshed et samfundsøkonomisk mål?*  **Fokus** på atundersøge en politisk beslutning om økonomisk politik og at arbejde med kvantitativt materiale.  **Besøge** eller undersøge de politiske partier om deres økonomiske politik og hvordan ideologi kommer til udtryk i deres økonomiske politik. | Flerfagligt forløb: Migration  **Flerfaglig problemformulering:** *Hvad har kendetegnet migration til Danmark i perioden fra 2. VK til i dag og hvilke kulturmøder er affødt heraf?*  Undersøgelse af kulturmøder og integration i Hvidovre med inddragelse af forskellige aktører fx:   * Aktører på kommunalt niveau som fx integrationskonsulenten, daginstitution og skole * Religiøse aktører * Hvidovre-borgeres oplevelse af og syn på kulturmøder og integration   Der vil være fokus på brug af interviewet som kvalitativ metode. Eleverne skal optage alle interview med henblik på at lave en radio-reportage. |
| **Afsluttes** med selvvalgt evaluering i fagene.  **HI**: Eleverne udarbejder en faglig udstilling med udgangspunkt i deres egen familiehistorie henvendt til den alment interesserede offentlighed. Udstilles på skolen eller det lokale folkebibliotek.  **RE**: Eleverne opfinder deres egen senmoderne religion ud fra Smarts 7 dimensioner og fremlægger en analyse af deres religion med inddragelse af begreber, der knytter sig til det senmoderne.  **SA**: Eleverne udarbejder i grupper et forslag til en fremtidig ligestillingspolitik, som underbygges af faglige såvel som politiske argumenter. Præsenteres for opponentgrupper og afsluttes med formativ feedback. | **Projektet afsluttes** med et konkret produkt fx en film, som formidler løsningsforslaget til den relevante målgruppe, fx sagsbehandlere, politikere osv. | **Afsluttes** med en flerfaglig evaluering med fremlæggelse i grupper og formativ evaluering rettet mod den interne flerfaglige prøve. | **Afsluttes** med en årsprøve i historie med intern historiecensor. Vægt på træning af faglig formidling. Formativ evaluering rettet mod SSO-skrivning i 2. HF. | **Prøveeksamen** i grupper – i "udtrukne" fag, i ukendt bilagsmateriale. | **Afsluttes** med et konkret produkt i form af en radio-reportage om kulturmøder og integration i Hvidovre.  Undervisningen slutter mindst 14 dage før juleferien.  Eleverne trækker opgave med ukendt bilagsmateriale. Under vejledning udarbejdes et mindre skriftligt produkt med problemformulering og problemstillinger, som afleveres senest 3 dage før intern prøve. Censor er intern, men ukendt. Eleverne får mindst 15 timer til arbejdet. Individuel prøve – i januar. |